ΓΡΑΠΤΗ ΕΡΩΤΗΣΗ P-1904/03

υποβολή: Alexandros Alavanos (GUE/NGL) προς την Επιτροπή

(2 Ιουνίου 2003)

Θέμα: Αύξηση δημόσιου χρέους της Ελλάδας

Σύμφωνα με επίσημα στοιχεία το Α τρίμηνο του 2003 το Δημόσιο Χρέος της Ελλάδας αυξήθηκε κατά 7,3 δισ. ευρώ και ανήλθε σε 173,1 δισ. ευρώ. Το ποσό αυτό ξεπερνά ήδη σε απόλυτα μεγέθη το στόχο που έχει τεθεί για το τέλος του 2003 ότι δηλαδή το χρέος θα κλείσει στα 171,05 δισ. ευρώ.

Μπορεί η Επιτροπή να εξηγήσει πού οφείλεται η ραγδαία αύξηση του χρέους της γενικής κυβέρνησης της Ελλάδας· Πρόκειται για εγγυήσεις του Δημοσίου σε διάφορους φορείς (ποιους, σε τι ύψος) ή πρόκειται για νέα δάνεια· Τι μέτρα προτίθεται να λάβει σε συνεργασία με την ελληνική κυβέρνηση·

Απάντηση του κ. Solbes Mira εξ ονόματος της Επιτροπής

(24 Ιουνίου 2003)

Η Επιτροπή παρακολουθεί προσεκτικά τις εξελίξεις στα δημόσια οικονομικά της Ελλάδας, δεδομένου ότι ο δείκτης δημόσιου χρέους της χώρας αυτής είναι μεταξύ τωνψηλότερων στην Ένωση. Η Επιτροπή έχει επανειλημμένα τονίσει την ανάγκη πιο αποφασιστικών μέτρων για την ταχεία μείωση του δημόσιου χρέους, λαμβανομένωνπόψη τωνψηλών ρυθμών αύξησης του πραγματικού ΑΕΠ της ελληνικής οικονομίας επί σειρά ετών. Στον κρατικό προϋπολογισμό του 2003 και στο πρόγραμμα σταθερότητας του 2002 προβλέπεται ότι το χρέος της κεντρικής κυβέρνησης θα διαμορφωθεί στα 171,05 δισεκατ. ευρώ, ενώ το ακαθάριστο χρέος της γενικής κυβέρνησης εκτιμάται σε 150,4 δισεκατ. ευρώ, ποσό που αντιπροσωπεύει το 100,2 % του ακαθάριστου εγχώριου προϊόντος (ΑΕΠ). Σύμφωνα με τις εαρινές προβλέψεις τωνπηρεσιών ης Επιτροπής, ο δείκτης χρέους της γενικής κυβέρνησης της Ελλάδας θα ανέλθει στο 101 % του ΑΕΠ στα τέλη του 2003.

Όσον αφορά τις κρατικές εγγυήσεις σε διάφορους φορείς, πρέπει να σημειωθεί ότι αυτές δεν συνυπολογίζονται στο χρέος της γενικής κυβέρνησης, εκτός εάν καταπίπτουν σε βάρος του Δημοσίου.

Αυτό που έχει σημασία για την εκτίμηση του δημόσιου χρέους είναι το ύψος του ενοποιημένου ακαθάριστου χρέους της γενικής κυβέρνησης στο τέλος του έτους και η εξέλιξη του λόγου του δημόσιου χρέους προς το ΑΕΠ. Δεδομένου ότι ο δείκτης χρέους της γενικής κυβέρνησης επηρεάζεται από διάφορους παράγοντες (όπως το πρωτογενές αποτέλεσμα, ο ρυθμός αύξησης του ονομαστικού ΑΕΠ και άλλοι αυτόνομοι παράγοντες, περιλαμβανομένων των χρηματοοικονομικών πράξεων και των εσόδων από αποκρατικοποιήσεις), τα αποτελέσματα της εκτέλεσης του προϋπολογισμού και η έκταση του κρατικού δανεισμού κατά το πρώτο τρίμηνο του έτους δεν παρέχουν αξιόπιστες ενδείξεις για το επίπεδο του δείκτη δημόσιου χρέους στο τέλος του έτους.

Εφόσον οι δημόσιοι λογαριασμοί δεν είναι ακόμα διαθέσιμοι σε τριμηνιαία βάση, η αναζήτηση των λόγων της παρατηρούμενης αύξησης του δημόσιου χρέους δεν είναι δυνατή. Ωστόσο, η αύξηση στο πρώτο τρίμηνο του 2003 δεν συνεπάγεται κατ' ανάγκη μια μη αναμενόμενη αύξηση του επιπέδου του δείκτη χρέους της γενικής κυβέρνησης στο τέλος του έτους. Στην πραγματικότητα, στην προκειμένη περίπτωση η αύξηση του χρέους ενδέχεται να αντικατοπτρίζει μια στρατηγική συγκέντρωσης των πράξεων δανεισμού στις αρχές του έτους λόγω των συνθηκών που επικρατούν στην αγορά και συνεπώς δεν πρέπει να αποκλεισθεί μια εξομάλυνση του ρυθμού των πράξεων αυτών στη διάρκεια του έτους.